3. Սկզբնական ընտրություններն անցկացվում են սույն Կոնվենցիան ուժի մեջ մտնելու օրից վեց ամիս հետո: Յուրաքանչյուր ընտրությունների անցկացման ժամկետից առնվազն երեք ամիս առաջ Միավորված ազգերի կազմակերպության Գլխավոր քարտուղարը մասնակից պետություններին ուղարկում է նամակ` երկու ամսվա ընթացքում իրենց թեկնածությունները ներկայացնելու առաջարկով: Գլխավոր քարտուղարը պատրաստում է ցուցակը, որի մեջ այբբենական կարգով մտցված են այս ձևով առաջադրված բոլոր անձինք` նշելով այն մասնակից պետությունները, որոնք նրանց առաջադրել են, և այդ ցուցակը ներկայացնում է մասնակից պետություններին: